અંતરિક્ષ નેવિગેશન ટેક્નોલોજીથી વાયુયાન અને સબમરીનની સુરક્ષામાં અનેકગણો વધારો થયો છે. આજે પૃથ્વીના કયા ભાગમાં વાવાઝોડું, વંટોળિયો કે અનાવૃષ્ટિ થશે તેની આગોતરી જાણ થઈ શકે છે. આ બધું વૈજ્ઞાનિકો દ્વારા કરાયેલાં સંશોધનોના પ્રતાપે જ શક્ય બન્યું છે. આજથી પ૦ વર્ષ પહેલાંના જીવન વિશે વિચાર કરીએ તો જણાશે કે આજે આપણા જીવનમાં કેટલા બધા ફેરફાર થયા છે. ખેડૂત માત્ર તારા અને નક્ષત્ર પર આધાર રાખીને વરસાદની આગાહી કરતો હતો, તેને હવે હવામાન ખાતા તરફથી ચિત્રો સાથે માહિતી મળે છે. પૃથ્વીના કયા ભાગમાં વાવાઝોડું, વંટોળિયો કે અનાવૃષ્ટિ થશે તેની આગોતરી જાણ થઇ શકે છે, અંતરિક્ષ નેવિગેશન ટેક્નોલોજીથી વાયુયાન અને સબમરીનની સુરક્ષામાં અનેકગણો વધારો થયો છે. ગ્લોબલ પોઝિશનિંગ સેટેલાઇટ્સ (સ્થિતિ નિર્ધારણ ઉપગ્રહો-જીપીએસ)ની મદદથી સબમરીન બરફના પહાડ સાથે કે ખતરનાક સમુદ્રકિનારા સાથે ટકરાયા વિના મુસાફરી કરે છે.